Uncategorized | Gereformeerde Kerk Suidkus
Posted on 29/09/2017 by Liana Schutte
Met die oog op die 500-jarige herdenking van Hervorming op 31 Oktober, gaan ons oor die volgende paar weke 'n reeks artikels plaas wat ook in ons gemeentenuusbrief verskyn (het). Baie dankie aan Thys Lourens wat dit vir ons geskryf het.
Posted on 03/09/2016 by Liana Schutte
Posted on 20/02/2016 by Liana Schutte
Wat 'n heerlike begin vir 2016 was dit nie! Ons het lekker gelag oor die pappotte, ryspotjies, drukkokers, ens in die gemeente en elkeen het sy eie potjie gekies! Die gestoofde droë vrugte en joghurt het die weg gebaan vir heerlike hamburgers wat elkeen na eie smaak kon bou en daarna het ons éérs gekuier. 'n Spesiale welkom aan tannie Thea en nuwe intrekkers Lewies en Carina wat vir die eerste keer daar was. Baie dankie aan die eienaars van Marlon Vakansieoord wat ons altyd…
Fokustyd, week 6 – Vrydag
Posted on 22/10/2015 by Liana Schutte
Vrydag – Lewe in liefde en vrede v Romeine 14: 13-23 Waaroor gaan die Koninkryk van God uiteindelik? Gee nie om wat ons doen nie, ons is reeds verkeerd wanneer ons die vrede en vreugde wat die Gees van God ons gee laat los het. Elke persoon moet hul eie harte voor God ondersoek: "Is wat ek doen aangenaam vir God en dien dit sy doel?" Jou aktiwiteite behoort daarop gerig te wees om vrede te bewerk en mense op te bou in hulle vertroue in die voldoende werk van Christus (v19).
Posted on 16/08/2015 16/08/2015 by Liana Schutte
Wat 'n heerlike naweek was dit nie! Saterdag het ons die voorreg gehad om Roxanne so bietjie te bederf met 'n babatee (wonder wie van sy of al die oumas het dit die meeste geniet?). Sondag is ons tydens die eerste diens opnuut daaraan herinner dat ons die geleenthede wat God op ons pad stuur om Sy Woord uit te dra moet raaksien en aangryp. By die Informele diens het ons geleer hoe belangrik dit is om die regte keuses te maak en watter invloed verkeerde keuses…
Inligting vir vakansiegangers en swaeltjies
Posted on 02/07/2015 by Liana Schutte
Ons wens alle besoekers en swaeltjies 'n baie lekker rustydjie toe. Net vir algemene inligting die volgende: * Erediens, 09:00 * Pannekoekbak by Margate Mardigrass – elke Woensdagaand van die vakansie. Kom besoek ons gerus by ons stalletjie langs die Poskantoor. * Swaeltjies – voltooi asb. die inligtingsvorm wat in die voorportaal beskikbaar is, sodat ons kan kontak hou terwyl julle hier by ons kuier. Lekker kuier!
Informele Diens, 21 Junie 2015
Posted on 19/06/2015 by Liana Schutte
Almal word hartlik uitgenooi na ons informele diens op Sondag, 21 Junie 2015 om 10:30. 'n Sanggroepie olv Charmaine Wagenaar gaan die sangbegeleiding waarneem en ds Garrie gaan praat oor die kweek van goeie geloofsgewoontes. Christene besit groot vryheid oor hoe ons ons dag kan inrig. Ons het sekere beginsels waarvolgens ons leef, maar ons het nie 'n wettiese godsdiens wat ons hele lewe verslaaf nie. Dit is 'n wonderlike voorreg, maar ook 'n groot uitdaging. Ons kan nou ons lewe tot 'n groot mate inrig volgens ons omstandighede. Aan die ander kant kan ons maklik verval in 'n godsdiens wat nie gerugsteun word deur goeie gebruike nie. Ons gebruike behoort ons te help sodat ons getrou ons geloof prakties kan uitleef. Ons hele lewe is vol van gebruike en gewoontes. Van die oggend dat ons opstaan tot selfs wanneer ons gaan slaap. Goeie gewoontes, die manier hoe ons gewoond is om dinge te doen, bevorder alle fasette van ons lewe. Gewoontes bepaal egter nie ons geloofslewe nie, maar ondersteun ons uitleef daarvan. Daarom moet gewoontes verander wat 'n belemmering daarvan is of word. Kweek goeie gewoontes. Dit sal net ons verhouding met die Here en ons naaste verryk.
Basaar, 30 Mei 2015
Posted on 23/05/2015 by Liana Schutte
Lus vir daardie spesiale tuisgebakte stukkie beskuit of 'n vingerleklekker sosatie? Wat van basaarpoeding, pannekoek, vetkoek met maalvleis of 'n heerlike stukkie koek? Op soek na 'n winskopie boek of plant? Nou ja, dan is ons basaar volgende Saterdag net die ding. Moet dit nie misloop nie! Ons skop reeds 8:00 af met 'n heerlike boere-ontbyt: maalvleis, spek, eiers, tuisgebakte brood, ens. Vir meer inligting kontak gerus vir Liana Schutte by sel 084 581 3809.